|  |  |  |
| --- | --- | --- |
| **NAZIV,** naslov **-** **kot nosilni projektni partner in upravičenec**, ki ga zastopa \_\_\_\_\_\_\_\_\_\_ | | |
|  | | |
| Matična številka iz PRS: |  | |
| Davčna številka: | (SI) | |
| Transakcijski račun: | SI56 | |
| (v nadaljevanju: **upravičenec**) | | |
| in |  | |
| **NAZIV,** naslov **-** **kot projektni partner**, ki ga zastopa \_\_\_\_\_\_\_\_\_\_ | | |
|  | | |
| Matična številka iz PRS: |  | |
| Davčna številka: | (SI) | |
| Transakcijski račun: | SI56 | |
| (v nadaljevanju: **projektni partner 1**) | | |
| in | | |
| **NAZIV,** naslov **-** **kot projektni partner**, ki ga zastopa \_\_\_\_\_\_\_\_\_\_ | | |
|  | | |
| Matična številka iz PRS: | |  |
| Davčna številka: | | (SI) |
| Transakcijski račun: | | SI56 |
| (v nadaljevanju: **projektni partner 2**) | | |
|  | | |
| sklenejo | | |

**PARTNERSKI SPORAZUM št./dodati svojo št.**

**ZA IZVEDBO PROJEKTA»NAZIV«**

**v okviru**

**11. prednostne osi:** Pravna država, izboljšanje institucionalnih zmogljivosti, učinkovita javna uprava, podpora razvoju NVO ter krepitev zmogljivosti socialnih partnerjev

**11.2. prednostne naložbe:** Gradnja zmogljivosti za vse zainteresirane strani s področja izobraževanja, vseživljenjskega učenja, usposabljanja in zaposlovanja ter socialnih politik, tudi prek sektorskih in ozemeljskih paktov za spodbujanje reform na nacionalni, regionalni in lokalni ravni

**11.2.2. specifičnega cilja:** Krepitev usposobljenosti socialnih parterjev v procesih socialnega dialoga, zlasti na področju politik trga dela in vseživljenjskega učenja

**Operativnega programa za izvajanje Evropske kohezijske politike v obdobju 2014 - 2020**

**I. UVODNE DOLOČBE**

1. člen

(ugotovitvene določbe)

Pogodbene stranke uvodoma kot nesporno ugotavljajo, da:

1. je Ministrstvo za delo, družino, socialne zadeve in enake možnosti v vlogi posredniškega organa (v nadaljevanju: ministrstvo) dne 24. 7. 2020 objavilo Dodatni Javni razpis za sofinanciranje projektov socialnih partnerjev (Uradni list RS, št. 104/20, v nadaljevanju: javni razpis), ki predstavlja prilogo in sestavni del tega partnerskega sporazuma (*Priloga št. 1*);
2. je bila vloga upravičenca (skupaj s finančnim načrtom) za projekt »naziv« (v nadaljevanju: vloga na javni razpis), ki predstavlja prilogo in sestavni del tega partnerskega sporazuma (*Priloga št. 2*), potrjena s Sklepom ministrstva, št. ..... z dne dd. mm. llll;
3. je upravičenec dne dd. mm. llll podpisal Pogodbo št.: C2611-1X-XXXXXX o sofinanciranju projekta »NAZIV« (XXX) v okviru 11. prednostne osi: Pravna država, izboljšanje institucionalnih zmogljivosti, učinkovita javna uprava, podpora razvoju NVO ter krepitev zmogljivosti socialnih partnerjev, 11.2 prednostne naložbe: Gradnja zmogljivosti za vse zainteresirane strani s področja izobraževanja, vseživljenjskega učenja, usposabljanja in zaposlovanja ter socialnih politik, tudi prek sektorskih in ozemeljskih paktov za spodbujanje reform na nacionalni, regionalni in lokalni ravni, 11.2.2 specifičnega cilja: Krepitev usposobljenosti socialnih parterjev v procesih socialnega dialoga, zlasti na področju politik trga dela in vseživljenjskega učenja Operativnega programa za izvajanje Evropske kohezijske politike v obdobju 2014 – 2020 (v nadaljevanju: pogodba o sofinanciranju), ki predstavlja prilogo in sestavni del tega partnerskega sporazuma (*Priloga št. 3*);
4. pogodbene stranke s tem partnerskim sporazumom ustanavljajo projektno partnerstvo za izvedbo projekta »naziv« in dogovorijo način delitve sredstev, dodeljenih projektnemu partnerstvu s pogodbo o sofinanciranju, ki jo je upravičenec podpisal z ministrstvom;
5. predstavljajo sredstva, dodeljena projektnemu partnerstvu s pogodbo o sofinanciranju, sredstva evropske kohezijske politike, ki se upravičencu izplačajo kot sredstva iz proračuna Evropske unije in proračuna Republike Slovenije (slovenska udeležba) na podlagi pogodbe o sofinanciranju;
6. je namen sofinanciranja projektov iz sredstev evropske kohezijske politike izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov, pogodbe o sofinanciranju ali tega partnerskega sporazuma.

**II. PROJEKTNO PARTNERSTVO**

1. člen

(odgovornost projektnega partnerstva)

(1) Pogodbene stranke se dogovorijo, da bo upravičenec prevzel odgovornost do ministrstva za izvršitev vseh nalog po tem partnerskem sporazumu in pogodbi o sofinanciranju.

(2) Pogodbene stranke se dogovorijo, da upravičenec odgovarja za vnos podatkov celotnega projektnega partnerstva v aplikacije, predpisane s strani ministrstva, ter da odgovarja za pravilnost vnesenih podatkov.

(3) Upravičenec in vsi projektni partnerji so dolžni upoštevati Navodila posredniškega organa MDDSZ upravičencem o izvajanju operacij in upravičenih stroških v okviru Operativnega programa za izvajanje evropske kohezijske politike za obdobje 2014 - 2020, objavljena na spletni strani:<https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/o-ministrstvu/urad-za-izvajanje-kohezijske-politike/>, z vsemi spremembami, ki bodo objavljene v času izvajanja pogodbe (v nadaljevanju: navodila ministrstva), posebna navodila ministrstva za izvajanje projektov, izbranih na tem javnem razpisu ter morajo biti dosegljivi za komunikacijo z ministrstvom.

(4) Kot pooblaščene osebe za uporabo in poročanje v aplikacije, predpisane s strani ministrstva, se določijo naslednje odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

(sestava in naloge)

(1) Pogodbene stranke se v tem partnerskem sporazumu dogovorijo o delitvi izvedbe aktivnosti projekta, rokih za izvedbo posameznih aktivnosti in delitvi sredstev, ki jih bo sofinanciralo ministrstvo, in sicer na naslednji način:/izpolniti delitev med projektnimi partnerji, kot sledi iz potrjene vloge na javni razpis/

|  |  |  |  |  |
| --- | --- | --- | --- | --- |
| Naziv upravičenca oz. projektnega partnerja | Aktivnosti projekta | Rok izvedbe | | Znesek v EUR |
| Od | Do |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |

(2) Dodelitev finančnih sredstev po posameznih partnerjih, letih in vrstah stroškov je razvidna iz finančnega načrta projekta, ki je sestavni del vloge oddane na javni razpis in skupaj z vlogo oddano na javni razpis predstavlja Prilogo št. 2 tega partnerskega sporazuma. Ob vsaki finančni spremembi, se spremeni partnerski sporazum in priloži spremenjen finančni načrt projekta.

1. člen

(seznanjenost z obveznostmi)

(1) S podpisom tega partnerskega sporazuma pogodbene stranke potrjujejo, da so seznanjene in se strinjajo z obveznostmi, ki izhajajo iz pogodbe o sofinanciranju, javnega razpisa ter razpisne dokumentacije ter se bodo po njih ravnale. Seznanjene in strinjajo se tudi z odgovornostjo upravičenca, ki izhaja iz pogodbe o sofinanciranju. S podpisom pogodbene stranke tudi potrjujejo, da so seznanjene s finančnim načrtom projekta ter navodili ministrstva, ter se zavedajo, da se morajo po njih ravnati.

(2) Pogodbene stranke se zavezujejo, da bodo obveznosti po tem partnerskem sporazumu izpolnjevale v skladu z določili tega partnerskega sporazuma in pogodbe o sofinanciranju. Projektni partnerji se zavezujejo, da bodo ravnali v skladu z navodili ministrstva, vključujoč spremembe, ki jih bo ministrstvo naknadno sporočilo oz. posredovalo upravičencu, ta pa vsem ostalim projektnim partnerjem.

**III. UPRAVIČENI STROŠKI**

1. člen

(upravičeni stroški)

(1) Upravičeni stroški in izdatki projekta morajo biti skladni z javnim razpisom in navodili ministrstva. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

(2) Višine posameznih vrst upravičenih stroškov projekta so navedene v finančnem načrtu, ki je sestavni del vloge oddane na javni razpis in skupaj z vlogo oddano na javni razpis predstavlja Prilogo št. 2 tega partnerskega sporazuma*.*

(3) Stroški so upravičeni le pod naslednjimi pogoji, če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v vlogi na javni razpis in finančnem načrtu,
* so z odobrenim projektom, ki je opredeljen v vlogi na javni razpis in finančnem načrtu, neposredno povezani ter potrebni za njegovo izvajanje in so v skladu s cilji projekta,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so pripoznani v skladu s skrbnostjo dobrega gospodarja;
* so nastali in bili s strani upravičenca oziroma projektnega partnerja plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.

(4) Upravičeni stroški izvajanja projekta so naslednji:

* stroški plač ter drugih povračil stroškov v zvezi z delom;
* stroški za službena potovanja;
* stroški storitev zunanjih izvajalcev;
* stroški opreme in drugih opredmetenih osnovnih sredstev;
* stroški investicij v neopredmetena sredstva;
* stroški informiranja in komuniciranja;
* pavšalno financiranje, določeno z uporabo odstotka za eno ali več določenih kategorij stroška, in sicer posredni stroški v višini 15 % vseh upravičenih neposrednih stroškov plač ter drugih povračil stroškov v zvezi z delom.

(5) Podrobneje so vrste stroškov in dokazila za izkazovanje stroškov in izdatkov določeni v navodilih ministrstva.

1. člen

(izplačila sredstev)

(1) Upravičenec bo projektnim partnerjem plačal izkazane upravičene stroške.

(2) Osnova za plačilo sredstev projektnemu partnerju je usklajen in s strani upravičenca potrjen zahtevek za plačilo z vsemi zahtevanimi prilogami in dokazili. V primeru dodatnega preverjanja upravičenosti stroškov, mora vsak projektni partner zagotavljati še druga dokazila, iz katerih je razvidna upravičenost stroška in njegov nastanek.

(3) Vse neupravičene stroške projekta krije vsak projektni partner sam.

(4) Upravičenec bo projektnim partnerjem sredstva nakazoval na transakcijske račune, ki so razvidni iz preambule tega partnerskega sporazuma, in sicer v roku 3 dni od prejema sredstev s strani ministrstva.

**IV. OBVEZNOSTI PROJEKTNIH PARTNERJEV**

1. člen

(jamstva projektnih partnerjev)

(1) Vsak projektni partner s podpisom tega partnerskega sporazuma potrjuje in jamči, da:

1. je seznanjen z dejstvom, da je projekt sofinanciran s strani evropskih strukturnih skladov, in se strinja, da se pri izvajanju projekta upoštevajo predpisi in navodila ministrstva ter navodila OU, ki veljajo za črpanje sredstev iz evropskih strukturnih skladov;
2. je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
3. je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
4. so partnerski sporazum in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS;
5. je upravičenca seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev o sklenitvi tega partnerskega sporazuma;
6. so vsi podatki, ki jih je posredoval upravičencu v zvezi s tem partnerskim sporazumom, ažurni, resnični, veljavni, popolni in nespremenjeni tudi v času njegove sklenitve.

(2) Kršitve jamstev iz prejšnjega odstavka so bistvene kršitve partnerskega sporazuma. V primeru takih kršitev lahko upravičenec odstopi od partnerskega sporazuma, projektni partner pa je dolžan vrniti prejeta sredstva po tem partnerskem sporazumu v roku 30  dni od pisnega poziva ministrstva upravičencu, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

(obveznosti projektnih partnerjev)

(1) Pogodbene stranke se zavezujejo, da bodo:

1. obveznosti, ki jih prevzemajo s tem partnerskim sporazumom, izpolnjevale v skladu z določili in sestavnimi deli tega partnerskega sporazuma ter aktivnosti projekta izvedle strokovno in vestno;
2. sodelovale pri izvedbi projekta na način in v obsegu, kot bo dogovorjeno in opredeljeno v vlogi na javni razpis;
3. pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
4. sredstva, pridobljena po tej pogodbi, porabile namensko in izključno za izvajanje aktivnosti projekta, ki je predmet tega partnerskega sporazuma;
5. vzpostavile ločeno računovodsko spremljanje izdatkov na posebnem stroškovnem mestu ali ustrezno računovodsko kodo za vse transakcije v zvezi z projektom in za vsak projekt posebej, tako da je v vsakem trenutku zagotovljen pregled nad namensko porabo sredstev (navedeno ne velja za poenostavljene oblike nepovratnih sredstev in vračljive podpore, za katere pa bodo pogodbene stranke dolžne voditi in spremljati prejeta sredstva za projekt);
6. v skladu s 140. členom Uredbe št. 1303/2013/EU hranile in zagotovile dostopnost do vseh dokumentov o izdatkih projekta v obdobju dveh let od 31. decembra po predložitvi obračunov Evropski komisiji, ki vsebujejo končne izdatke končanega projekta; o natančnem datumu za hrambo dokumentacije bo upravičenec po zaključku projekta pisno obveščen s strani ministrstva;
7. upoštevale zahteve informiranja in komuniciranja z javnostjo pri izvajanju projekta, navedene v Navodilih organa upravljanja na področju komuniciranja vsebin na področju evropske kohezijske politike za programsko obdobje 2014-2020 in Priročniku celostne grafične podobe evropskih strukturnih in investicijskih skladov za programsko obdobje 2014–2020;
8. za namen spremljanja in vrednotenja projekta skladno s 27., 54., 96. in 125. členom Uredbe št. 1303/2013/EU, 5. in 19. členom spremljale in ministrstvu zagotavljale podatke o doseganju ciljev in kazalnikov projekta;
9. zagotovile varstvo osebnih podatkov udeležencev v skladu z določili zakona, ki ureja varstvo osebnih podatkov; pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil upravičenec;
10. v primeru preverjanja na kraju samem s strani ministrstva ali OU, projektni partnerji omogočili vpogled v računalniške programe, listine, postopke v zvezi z izvajanjem projekta ter rezultate projekta; projektni partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; upravičenec bo s strani nadzornih organov predhodno obveščen o izvedbi preverjanj na kraju samem; v izjemnih primerih se lahko opravi tudi nenajavljeno preverjanje na kraju samem;
11. omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem projekta.

(2) Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju v obdobju najmanj dveh let od 31. decembra po predložitvi obračunov Evropski komisiji, ki vsebujejo končne izdatke končanega projekta, preverjajo upravičenost porabe sredstev po pogodbi o sofinanciranju oz. po tem partnerskem sporazumu.

(3) V kolikor se bo pri kateremkoli nadzoru projekta izkazalo, da projekt ni v skladu z javnim razpisom ali pogodbo o sofinanciranju, lahko ministrstvo od upravičenca zahteva vrnitev vseh prejetih sredstev skladno s pogodbo o sofinanciranju. Prav tako v primeru, da se pri kateremkoli nadzoru projekta ugotovi nepravilnosti, ki izhajajo iz nespoštovanja predpisov, ki urejajo javno naročanje, kot je opredeljeno v pogodbi o sofinanciranju, ministrstvo ravna v skladu z Navodili organa upravljanja za izvajanje upravljalnih preverjanj po 125. členu Uredbe št. 1303/2013/EU programsko obdobje 2014-2020 (dostopna na spletni strani http://www.eu-skladi.si/ekp/navodila) in veljavnimi Smernicami Evropske komisije za določanje finančnih popravkov izdatkov, ki jih financira Unija v okviru deljenega upravljanja, zaradi neskladnosti s pravili o javnih naročilih (dostopne na <http://ec.europa.eu/regional_policy/sources/> docoffic/cocof/2013/cocof\_13\_9527\_annexe\_sl.pdf) ter upravičencu določi ustrezne finančne popravke, kar pomeni, da se izdatek delno ali v celoti izloči kot neupravičen, upravičenec pa je dolžan neupravičeno izplačana sredstva vrniti, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

(4) Pogodbene stranke se strinjajo, da so kot projektni partnerji solidarno odgovorni za škodo in druge posledice, ki bi nastale zaradi nepravilne ali nezakonite izvedbe projekta po pogodbi o sofinanciranju med ministrstvom in upravičencem.

9. člen

(načela dobre prakse)

(1) Da bi zagotovile tekoče izvajanje projekta, se pogodbene stranke zavezujejo, da bodo delovale v skladu z načeli dobre partnerske prakse, ki so:

1. vse pogodbene stranke morajo biti seznanjene z javnim razpisom in razpisno dokumentacijo ter navodili ministrstva ter razumeti svojo vlogo v projektu;
2. vse pogodbene stranke morajo biti seznanjene s pogodbo o sofinanciranju in razumeti svoje obveznosti; projektni partnerji s podpisom tega partnerskega sporazuma pooblastijo upravičenca, da jih zastopa pri vseh opravilih z ministrstvom, ki so povezana z izvedbo projekta;
3. upravičenec se mora redno posvetovati s projektnimi partnerji in jih izčrpno obveščati o poteku projekta;
4. upravičenec in projektni partnerji se medsebojno zavezujejo, da si bodo posredovali kopije poročil – vsebinskih in finančnih, ki jih upravičenec predloži ministrstvu v skladu s pogodbo o sofinanciranju;
5. predloge za spremembe projekta (npr. spremembe aktivnosti ipd.) morajo projektni partnerji pisno potrditi, preden jih upravičenec predloži ministrstvu; če takega sporazuma ni mogoče doseči, mora upravičenec razloge za to navesti, kadar spremembe predloži ministrstvu v odobritev.

(2) Pogodbene stranke potrjujejo in jamčijo, da so ministrstvo ob prijavi na javni razpis seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju ter da so vsi podatki, ki so jih in ki jih bodo posredovali upravičencu oz. ministrstvu resnični in popolni, v nasprotnem primeru se to šteje kot hujša kršitev pogodbe o sofinanciranju.

1. člen

(odstop projektnega partnerja od partnerskega sporazuma)

(1) Če projektni partner predčasno odstopi od partnerskega sporazuma na podlagi utemeljenih razlogov, izgubi pravico do sofinanciranja, razen do sofinanciranja tistih upravičenih stroškov, ki so vezani na že izpeljane aktivnosti projekta. Med utemeljene razloge sodijo razlogi, nastali po sklenitvi partnerskega sporazuma, ki niso rezultat dejanj projektnega partnerja, so nepričakovani in ki jih projektni partner ni mogel preprečiti, ne odpraviti in se jim tudi ne izogniti.

(2) V primeru predčasnega odstopa projektnega partnerja od partnerskega sporazuma, je upravičenec dolžan izvesti vse predvidene aktivnosti projekta, za katere je bil zadolžen projektni partner. V kolikor upravičenec teh aktivnosti na podlagi utemeljenih razlogov ne more izvesti, o tem obvesti ministrstvo.

1. člen

(dogovor o lastništvu intelektualne lastnine ter delitvi morebitnih produktov oz. rezultatov, ki bodo nastali tekom projekta)

(1) Morebitni produkti oz. rezultati, ki bodo nastali tekom projekta, so last……*ustrezno dopolnite.*

(2) Partnerji se zavezujejo, da bodo na….*ustrezno dopolnite* neizključno prinesli neomejeno vse materialne avtorske pravice.…… *ustrezno dopolnite* ima/imajo pravico do nadaljnjega prenosa uporabe, prilagajanja in predelave vseh materialnih avtorskih pravic, ki se nanašajo na ta projekt.

1. člen

(ločene računovodske evidence)

(1) Stranke tega partnerskega sporazuma so dolžne jamčiti za dobro finančno upravljanje sredstev dodeljenih za izvedbo tega projekta, vključno z vzpostavitvijo sistema ločenih računovodskih evidenc in sistema hranjenja dokumentacije.

(2) Stranke tega sporazuma bodo za potrebe ločenega knjigovodstva odprle posebna stroškovna mesta. Ime stroškovnega mesta za projekt bo:

- pri prijavitelju:………….. *ustrezno dopolnite.*

- pri projektnem partnerju 1:………………… *ustrezno dopolnite.*

- pri projektnem partnerju 2:…………………… *ustrezno dopolnite.*

**V. KONČNE DOLOČBE**

1. člen

(skrbniki partnerskega sporazuma)

(1) S strani upravičenca je skrbnik partnerskega sporazuma Ime in Priimek s strani projektnega partnerja 1 »naziv« Ime in Priimek, s strani projektnega partnerja 2 »naziv« pa Ime in Priimek.

(2) Pogodbene stranke so dolžne druge pogodbene stranke o spremembi skrbnika partnerskega sporazuma pisno obvestiti v roku treh (3) delovnih dni od spremembe. Sprememba skrbnika partnerskega sporazuma začne veljati z dnem prejema dopisa druge pogodbene stranke.

1. člen

(reševanje sporov)

Pogodbeni stranki se zavezujeta, da bosta morebitne spore iz te pogodbe reševali sporazumno. V primeru, da sporazumna rešitev spora ni mogoča, se zadeva preda stvarno pristojnemu sodišču v …. /določiti glede na pristojnost sodišč in lokacijo.

1. člen

(spremembe partnerskega sporazuma)

Vse spremembe in dopolnitve partnerskega sporazuma pogodbene stranke uredijo s pisnim aneksom k tem partnerskem sporazumu, ki ga sklenejo pred iztekom veljavnosti tega partnerskega sporazuma.

1. člen

(veljavnost partnerskega sporazuma)

(1) Ta partnerski sporazum začne veljati z dnem podpisa vseh pogodbenih strank in velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o sofinanciranju, možen nadzor nad navedeno pogodbo in izrekanje finančnih sankcij.

(2) Če bi bila katera izmed določb tega partnerskega sporazuma neveljavna ali bi bilo pravnomočno ugotovljeno, da je neveljavna oziroma je ne bi bilo mogoče izpolniti, partnerski sporazum ne preneha veljati v preostalih delih, če lahko obstanejo brez neveljavne določbe. V tem primeru se pogodbeni stranki dogovorita, da bosta v skladu z načeli vestnosti in poštenja tako določbo, spremenili z aneksom k tem partnerskem sporazumu, tako da bo nova določba čim bližje neveljavni določbi.

(3) Ta pogodba je sestavljena v XX enakih izvodih, od katerih prejme vsaka pogodbena stranka po dva (2) izvoda.

|  |  |  |  |  |
| --- | --- | --- | --- | --- |
| V …, dne |  |  | V …, dne |  |
|  |  |  |  |  |
|  |  |  |  |  |

|  |  |
| --- | --- |
| NAZIV UPRAVIČENCA | NAZIV PROJEKTNEGA PARTNERJA 1 |
|  |  |
| Ime in Priimek | Ime in Priimek |
| ZAKONITI ZASTOPNIK | ZAKONITI ZASTOPNIK |
|  |  |
|  | NAZIV PROJEKTNEGA PARTNERJA 2 |
|  |  |
|  | Ime in Priimek |
|  | ZAKONITI ZASTOPNIK |
|  |  |

**PRILOGE:**

Priloga 1: Dodatni Javni razpis za sofinanciranje projektov socialnih partnerjev (Uradni list RS, št. 104/20) in razpisna dokumentacija vključno z navodili ministrstva;

Priloga 2: Vloga na javni razpis (vključno s finančnim načrtom);

Priloga 3: Pogodba o sofinanciranju.